CELEX: 62013CA0666
Language: hr
Date: 2014-11-20 00:00:00
Title: Predmet C-666/13: Presuda Suda (osmo vijeće) od 20. studenoga 2014. (zahtjev za prethodnu odluku koji je uputio Finanzgericht Düsseldorf – Njemačka) – Rohm Semiconductor GmbH protiv Hauptzollamt Krefeld (Zahtjev za prethodnu odluku — Carinska unija — Tarifno razvrstavanje — Zajednička carinska tarifa — Kombinirana nomenklatura — Tarifni brojevi 8541 i 8543 — Moduli za prijenos i prijem podataka na kratkoj udaljenosti — Tarifni podbrojevi 8543 89 95 i 8543 90 80 — Pojam ‘dijelovi strojeva i električnih aparata’)

26.1.2015   
            
            
               HR
            
            
               Službeni list Europske unije
            
            
               C 26/7
            
         Presuda Suda (osmo vijeće) od 20. studenoga 2014. (zahtjev za prethodnu odluku koji je uputio Finanzgericht Düsseldorf – Njemačka) – Rohm Semiconductor GmbH protiv Hauptzollamt Krefeld
   (Predmet C-666/13) (1)
   
   ((Zahtjev za prethodnu odluku - Carinska unija - Tarifno razvrstavanje - Zajednička carinska tarifa - Kombinirana nomenklatura - Tarifni brojevi 8541 i 8543 - Moduli za prijenos i prijem podataka na kratkoj udaljenosti - Tarifni podbrojevi 8543 89 95 i 8543 90 80 - Pojam ‘dijelovi strojeva i električnih aparata’))
   (2015/C 026/09)
   Jezik postupka: njemački
   
      Sud koji je uputio zahtjev
   
   Finanzgericht Düsseldorf
   
      Stranke glavnog postupka
   
   
      Tužitelj: Rohm Semiconductor GmbH
   
      Tuženik: Hauptzollamt Krefeld
   
      Izreka
   
   
               1.
            
            
               Kombinirana nomenklatura koja je sadržana u Prilogu I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi, kako je izmijenjena Uredbom Komisije (EZ) br. 1832/2002 od 1. kolovoza 2002. treba se tumačiti na način da se moduli, od kojih je svaki pojedinačno sastavljen od spoja jedne svjetleće diode, jedne fotoosjetljive diode i više drugih poluvodičkih elemenata i koji se mogu koristiti kao odašiljači/prijemnici putem infracrvenih zraka kada dobivaju napajanje od aparata u koje su ugrađeni, razvrstavaju u tarifni broj 8543 te nomenklature.
            
         
               2.
            
            
               Kombiniranu nomenklaturu koja je sadržana u Prilogu I. Uredbi br. 2658/87, kako je izmijenjena Uredbom br. 1832/2002, treba tumačiti na način da moduli, poput onih o kojima se raspravlja u glavnom postupku, koji su ugrađeni u aparate za čiji mehanički ili električni rad nisu neophodni, ne predstavljaju dijelove u smislu podbroja 8543 90 80 te nomenklature, već se razvrstavaju u podbroj 8543 89 95 te nomenklature koji se odnosi na strojeve i druge električne aparate s posebnom funkcijom, a koji nisu navedeni ni uključeni drugdje u poglavlju 85. te nomenklature.
            
         
      (1)  SL C 85, 22.3.2014.